República dos Buriatos

A República dos Buriatos"Buriatos, República dos [Bur'atskaja AR] Entidade político-administrativa, situada en Siberia, Rusia, entre o lago Baikal e Mongolia..." en Diccionario Enciclopédico Galego Universal, t.11. p. 41. (en ruso Респу́блика Буря́тия, Respúblika Buriàtia; en buriato Буряад Улас, Buriaad Ulas) é unha república (suxeito federal) asiática da Federación Rusa, situada na rexión centromeridional de Siberia, na beira oriental do lago Baikal. Segundo o censo de 2002 tiña unha poboación de 981.238 habitantes, nunha extensión de 351.300 km². A capital é Ulan-Udé.

Limita, dentro de Rusia, ao norte e ao leste coa provincia de Irkutsk e o lago Baikal, ó suroeste coa república de Tuva e ao leste coa provincia de Tchita. Ó sur limita con Mongolia.

 Xeografía 
O 80% do territorio é montañoso; ó suroeste álzanse as montañas Saian, que culminan no Munku Sardik (3.491 m), na fronteira con Mongolia. Ao leste do lago Baikal atópanse as montañas Iablonovi. As principais unidades de relevo son:
 O altos de Selenga (Sëlëngë), ao sur (1.800–700 m).
 Os Vostochny Saians, ao leste, co Munko-Sardyk / Münxë Sar'dag xada (3.491 m), o punto máis alto do país, e o Munku Sasan (3.164 m).
 A rexión montañesa do Baikal, cos complexos montañosos de:
 Hamar Daban, co Han Ula (2.371 m) e Sohon (2.316 m).
 Ulan Burgasy.
 Chikokorsky Hrebet, co Barun-Shabartuj (2.519 m).
 Onon Baldzinsky Hrebet, con 1.741 m.

Os ríos principais son o Selenga (Sëlëngë müren), Barguzin (Bargazhan), Udá, Verkhnaia Angara (afluentes do Baikal), Vitim (do Lena) e Irkut, Oka e Kitoi (Süxë gol) (do Ienissei). E ademais do Baikal (Bajgal nuur), o 60% da liña de costa do cal pertence á república, hai outros lagos, como o Gusinoe Ubukun (Galuuta), Baunt, Barguzin e Severnyi Baikal. Tamén hai máis de 300 arshans (fontes de auga termal).

A temperatura media anual é de -1,6 °C,sendo a media do inverno de -22 °C e a media de verán de 18 °C.

 Economía 
Os recursos naturais dos Buriatos son o ouro, o tungsteno, o cinque, o uranio e outros. A economía da república está baseada en importantes produtos agrícolas e comerciais que inclúen ó trigo, ás hortalizas, á madeira, á pel, ó grafito e ós téxtiles. A pesca, a caza, a gandería, a minería e a industria alimentaria, entre outros, tamén teñen a súa importancia económica.

 Poboación 
 Poboación: 981.238 (2002)
 Urbana: 584.970 (59,6%)
 Rural: 396.268 (40,4%)
 Masculina: 467.984 (47,7%)
 Femenina: 513.254 (52,3%)
 Grupos étnicos
Segundo o censo ruso de 2002, os rusos eran arredor dos dous terzos da poboación da república, mentres que os buriatos eran tan só o 27,8%. Outros grupos son os ucraínos (1,0%), tártaros (0,8%), e outros con menos do 0,5% da poboación.
 Censo de 1939 Censo de 1959 Censo de 1970 Censo de 1979 Censo de 1989 Censo de 2002 Buriatos 116.382 (21,3%) 135.798 (20,2%) 178.660 (22,0%) 206.860 (23,0%) 249.525 (24,0%) 272.910 (27,8%) Soiots 2.739 (0,3%) Rusos 393.057 (72,0%) 502.568 (74,6%) 596.960 (73,5%) 647.785 (72,0%) 726.165 (69,9%) 665.512 (67,8%) Ucraínos 13.392 (2,5%) 10.183 (1,5%) 10.769 (1,3%) 15.290 (1,7%) 22.868 (2,2%) 9.585 (1,0%) Tártaros 3.840 (0,7%) 8.058 (1,2%) 9.991 (1,2%) 10.290 (1,1%) 10.496 (1,0%) 8.189 (0,8%) Evenkis 1.818 (0,3%) 1.335 (0,2%) 1.685 (0,2%) 1.543 (0,2%) 1.679 (0,2%) 2.334 (0,2%) Outros 17.277 (3,2%) 15.384 (2,3%) 14.186 (1,7%) 17.630 (2,0%) 27.519 (2,7%) 19.969 (2,0%)

O buriato é a lingua oficial xunto co ruso.

 Notas 

 Véxase tamén 

 Outros artigos 
 Buriat Ulus

 Ligazóns externas 
 Páxina de Buriatia  
 Páxina da Academia Estatal de Agricultura de Buriatia  


Categoría:Repúblicas de Rusia